
Birêz Mistefa Hîcr sekreterê 
giştî yê PDK îranê: 


“Pêkhatina dewleta Kurdî li başûra 
Kurdistanê, wê di berjewendiya îs- 


Welatên Islamî li hemberî dewleta 
Îslamî de, wê alîkariya hevdu bikin 



raîlê de be”. ^ 

Rojhilata Navîn û kultura 
pêkvejiyanê 


Mam Husên Şokrî ji 
bo Agirî bas ji jiyan û 
serpêhatiyên xweyên 
serdema pêşmergatiyê 
dike 



R oja 3’ê îlonê Barak 
Obama serkomarê 
Amerîkayê ragehand 
ku jinavbirina metirsiyên ji 
aliyê DAÎŞ’ê ve bo ser herêmê 
hewcehî bi demeke zêde heye. 


Obama ku li konferanseke 


çapemeniyê di paytexta Istûniyê 
de beşdarî kiribû, ragehand ku 
bona xebata li dijî bîrûhizrên 
hovane û bê bingeh ku dewleta 
Îslamî (DAÎŞ) nûnerê wê ye, me 
hewcehî bi hewl û tekoşîneke 
navneteweyî heye, û got ku 
welatên Ereb û Misilman wê 


destên xwe bidin hevdu, û wê ji 
bo jinavbirina vê nesaxiya weke 
penceşêrê alîkariya hevdu bikin. 
Obama got ku hovîtiya DAÎŞ’ê 
Amerîkayî êşandin, lê ew karên 
wan nikarin ku me bitirsînin, 
belkû dibin sedema vê ku yekî- 
tiya di navbera me de bihêztir 
bibe. 

Iran û 
DAÎŞ 

Şehab Xalidî 



Birêz Mistefa Hicrî: 

“Pêkhatina dewleta Kurdî li 
başûra Kurdistanê, wê di ber- 
jewendiya Îsraîlê de be”. 


ê guman yên ku ji nawerok 
û siyasetên têkderane û 
ajawegêrane yên rejîma 
îranê şareza bin, bi hêsanî 
dikarin vê pirsê şirove bikin, ku gelo 
rastî hebûna DAÎŞ’ê di berjewendiya 
îranê de ye, yan li dijî berjewendiyên 
îranê ye?! jiber ku: 

1- Komara îslamiya îranê bi şerê li dijî 
DAŞÎ’ê dixwaze biselmîne ku ew li 
dijî terorê ye. 

2- Ew ji berdewamiya vî şerî hez 
dike, jiber ku bîrûraya giştî ya cîhanê 
aloziya Sûriyê ji bîr dike, û heval- 
bendê wan wate Beşar Esed dikare bi 
hêsanî siyaseta serkut û komkujiyê li 
dijî serhildêran bidomîne. 

3- Ew dixwaze bi vê hêcetê bi 
awayekî fîzîkî jî di Kurdistana Başûr 
de amadeyî hebe, û bikare destêw- 
erdanê di nava karûbarên Elerêma 
Kurdistanê de bike, û çavdêriyê jî bi 
ser opozisyona rastîn ya îranê de bike. 

4- Ew dixwaze ku şer bibe şerê Kurd 
û DAÎŞ, nek şerê Sunî û DAÎŞ’ê, û bi 
vî rengî wisa nîşan bide ku hêla zû ye 
ku Kurd bas ji serxwebûnê bikin. 

Di heman demê de ew hez dike ku 
DAÎŞ di Kurdistana Rojhilat de ama- 
deyî hebe, ji ber ku bi riya wan dixwa- 
ze wisa nîşan bide ku hekî xelk li dijî 
wan be, eva di pêşerojê de DAÎŞ heye 
ku gellek ji wan bo xelkê metirsîdartir 
e, hem jî dixwaze xelkê Kurdistanê ji 
piştevanîkirina PDKÎ û partiyên din 
ên Kurdî dilsar bike, û bêja ku hekî 
ew partî serê xwe hilînin, eva DAÎŞ li 
hemberî wan de heye, û hem jî zehmet 
e ku ew bihêlin DAÎŞ bi awayekî bi 
hêz bê qada siyaseta îranê de, jiber ku 
ew bixwe riya çalakiyan didin wan û 
bixwe jî dikarin riya wan bigrin. 

Ku wisa bû Komara Îslamî ya îranê 
bona mana xwe dikare her riyekê bic- 
eribîne, heya hekî li djî exlaq, miro- 
vahî û ola pîroz ya îslamê be jî. 


Kovara Livîn hejmara 
276 gotûbêjek di gel 
birêz Mistefa Hicrî 
sekreterê giştî yê PDKÎ 
pêk aniye, ku deqa wê bi 
vî awayî ye: 

Kovara Livîn: Pirsa serbixweyiya 
dewleta Kurdî li başûra Kurdistanê, 
û li Rojava bûye cihê gengeşeya 
hêzên siyasî, sedema vê yekê çiye? 
Gelo rewşe ji bo vê yekê di cihê xwe 
de ye? 

Mistefa Hicrî: Rewşa siyasî li başûr 
û Rojavaya Kurdistanê du pirsên bi 
tewahî ji hev cuda ne, û hewce ye ku 
her yek ji wan pirsan bi berçavgirtina 
van cudahiyên jêrîn bêne şirovekirin: 
-Başûra Kurdistanê bi sala ye ku li gorî 
yasaya îraqê, hikûmeteke nîve serbixwe 
heye. 

Ew hikûmet serbarê astengiyên li ser 
riya wê, di vê heyamê de, roj bi roj pên- 
gav ber bi pêşve avêtine, herçend ew 
pêngav gellek hêdî bûne, û heya niha 
gellek kêşe û kêmasî têde xûya dikin. 

Di vê heyamê de deshilatên herêmî 
(Wilayet) ji aliyê nûnerên hilbijartî yên 
xelkê ve bi rêve çûne, heya gihîştiye 


niha ku hikûmeteke berfireh û çend alî 
pêk hatiye, û nûnerên piraniya xelkê, vê 
hikûmetê bi rêve dibin. Bi kurtî di vê 
heyamê de Kurdistan Başûr di piro- 
seyeke taqîkirina demokrasiyê de bûye. 

-Di vê heyamê de Kurd gellek hewl 
daye ku di çarçoveya îraqê de bimîne, 
li jêr sîvana hikûmeteke demokratîk ku 
mafê wekheviyê yê pêkhateyên îraqê bi 
kiryar biparêze, û girêdayî bi yasayê be. 

Lê hikûmeta nawendî berevajî roj bi 
roj hewl daye ku wan mafên gelê Kurd 
binpê bike ku heya di yasaya bingehîn 
de jî hatine pesendkirin. 

Heya di van dawiyane de kar gihîşte 
birîna budceya Kurdistanê û pêkanîna 
kêşeyên mezin ji bo hikûmeta Herêmê, 
û di ratsî de Bexda bi kiryar Kurdistan 
ji îraqê cuda kiriye. 

-Di heman demê de ku Kurdistan 
nefta xwe dişîne derve, heya bi nefta 
Kerkûkê ve jî, ew şandina neftê her- 
çend ku niha kêşeyek zaf li ser heye, lê 
bi vî halî jî, dûredîmena serbixweyiyê 
vê beşê nîşan dide. 

-Herêma Kurdistan niha bûye na- 
wendeke siyasî, herêmî û cîhanî, û 
hejmareke zaf ji welatên Rojavayî û 


Rojhilata Navîn, konsolxaneyên xwe 
li wir danîne, û berpirsên siyasî yên 
payebilind ên wan welatan, berdewam 
serdana serok û hikûmet û berpirsyarên 
herêm dikin, evane û gellek xalên din 
li ser yek bi bandor bûne li ser vê ku 
pirsa serxwebûna vê beşê bibe cihê 
gengeşeya hemû aliyekî. 

-Kurdistana Rojava jî dikarî rewşa erênî 
ya zaf têde pêk bê, lê mixabin li wir ew 
pêvajo neçû pêş. 

Ew para xaka Kurdistanê heya niha jî 
li jêr deshilateke yekalî de ye, nûnerên 
aliyên siyasî ên din di birêveberiya vê 
beşê de beşdar nînin û heya tu birêve- 
biriyek bi navê birêvebiriya Kurd û 
Kurdistanî di hole de nine, û bi giştî tu 
rewşeke navxweyî û derekî bo serx- 
webûn, û heya bo otonomiyê jî pêk 
nehatiye. 

Lewra hekî di vê beşê de pêvajoya 
bûyeran her wek derbazbûyî here pêş, 
çarenûsa xelkê vê beşê tarî diyar dibe. 

Kovara Livîn: Lê DAÎŞ her çi be, bi 
awayekî micid şerê wê di gel hikûme- 
ta Herêmê nine, rûyê wê li dewleta 
Şîe ye? 

Mistefa Hicrî: Şerê DAÎŞ bi hemû 
aliyekê re heya bi Şîe û Suniyan re 
ye, lê di rastî de şerê Şîe û Sunî ye di 
îraqê de, û heke bikare bi tewahî bi ser 
Şîeyan di îraqê de zal be, şerê Kurdan jî 
wê bi awayekî micidtir dest pê bike. 

Kovara Livîn: Hekî niha ku dewleta 
nawendî lawaz e, û bi şerê DAÎŞ ve 
mijûl e, gelo eva derfetek baş nine bo 
serxwebûnê, ew derfeta tu demekê 
wê pêk bê? 

Mistefa Hicrî: Niha derfetekbaş e ji 

bo ragehandina serxwebûnê, hekî: 
-Aliyên siyasî yên Kurdistanî hemû bi 
bê dudilî yekdeng bin li ser ragehan- 
dina serxwebûnê û piştgiriya wê, ku ez 
bixwe mixabin vê yekdengiyê nabînim. 
Xelkê Kurdistanê di warê siyasî û 
saykolojî de, amadeyî hebe ku tab 
û tehemula kêmasî û kêşeyên aborî 
û zextên dijminên serxwebûnê yên 
Kurdistanê bo kurtheyam bike, wek ya 
ku me di salên 90’î piştî paşekêşeya 
hêzên Sedam Husên û gemaroyên aborî 
ên Kurdistanê dît, ji ber ku xelk nikare 
serbixweyiyê rabigehîne, û bi kêmasi- 
yan re jî berbirû nebe. 

-Herwisa divêt ku riyeke vekirî ber bi 
cîhana derve hebe. 

Kovara Livîn: Kes nine ku li dijî 
dewleta Kurdî be, lê kes jî nine ku 
bi awayekî fermî û bi micidî kar jêre 
bike û ragehîne? 

Mistefa Hicrî: Bi boçûna min ranege- 
handina bi awayekî fermî û bi micidî 
ya dewleta Kurdî vedigere ser bersiva 
pirsa pêştir, û ew nîgeraniyên ku di 
vê derheqê de têne pêş, û rêgir in li 
ser ragehandina serbixweyiyê. Lewra 
gellek hewce ye ku hemû aliyek ( hem 
hikûmet û hem jî xellc) ji bo verevan- 
dina wan nîgeraniyan tekoşînê bikin. 

Kovara Livîn: Pirseke sade eva ye 
ku gelo ragehandina dewleta Kurdî 
dikare bi kiryar cîbicî bibe, yan na, 
çima? 

Mistefa Hicrî: Bê guman hekî kar bê 
kirin bo verevandina nîgeraniyan (ku 
astengî û nîgeraniyên wisa mezin jî 
nînin) bi yekrêziya xelk û hikûmet ew 
yek dikare bê ragehandin. 

Kovara Livîn: Lênihêrîna welatên 
herêmî çawa ye, bi boçûna we, 
dibêjin Tirkiye di gel de ye, îran 
dijayetiyê dike, îraq nîgeran e, û 
Sûriye bi xwe jî tûşî kêşeyan bûye? 

Mistefa Hicrî: Niha wisa lê hatiye ku 
her yek ji cîranên Hikûmeta Herêma 
Kurdistanê deshilatdarê beşek ji 
Kurdistanê ne, bona vê ku hukmê 
dîktatorane ya xwe bi ser Kurdistana 
parvekirî de ji dest nedin, û her wek 
bixwe dibêjin ew naxwazin welatên 
wan bêne dabeşkirin, lewra hemû li dijî 
serxwebûna başûra Kurdistanê ne. 

Kovara Livîn: Di navbera YNK 
û PDK di Herêma Kurdistanê de 
dibêjin ku cudahiya boçûnan heye, 
û YNK dibêje ku kes ji me dilsoztir 
nine bo vê pirsê? 

Mistefa Hicrî: Cudahiya boçûnan 
di navbera YNK û PDK derheq vê 


pirsê de gellek giring e, ez hêvîdar im 
ku ew li ser pirsên çarenûssaz hevdu 
bigrin. 

Kovara Livîn: Helwesta we weke 
aliyê siyasî yê Rojhilat çiye li ser vê 
mijarê? 

Mistefa Hicrî: PDKÎ diyarîkirina mafê 
çarenûsê ji bo Kurdan bi mafê bê gotin 
yê Kurdan dizane, û em 70 sal e ku ji 
bo bidestxistina vî mafî di Kurdistana 
Rojhilat de xebatê dikin, û qurbaniyan 
didin, hêviya me ew e ku rojekê dewl- 
eta Kurdî ava bibe. 

Em ji bo îrade û vîna yekgirtî ya xûşk û 
birayên xwe di her yek ji parên Kurdis- 
tanê de derheq avakirina dewleta Kurdî 
hurmetê dadinên û piştevaniyê lê dikin. 

Kovara Livîn: Di gel vê base, dewleta 
Îsraîlê bi awayekî fermî ragehand ku 
em piştevaniya dewleta Kurdî dikin, 
hûn vê yekê çawa dinirxînin? 

Mistefa Hicrî: Bi boçûna min dew- 
leta Israîlê di vê ragehandina xwe de 
rastbêj e, jiber ku pêkhatina dewleta 
Kurdî li başûra Kurdistanê dewleteke 
demokratîk dibe, û wê alîlcar be ji bo 
ber bi pêşveçûna piroseya demokrasiyê 
di Rojhilata Navîn de, ku di berjew- 
endiya Îsraîlê de ye. 

Kovara Livîn: Derheq pirsa referan- 
domê ku bi germî bas jê tê kirin çi? 

Mistefa Hicrî: Hekî biryara dawiyê ji 
bo serxwebûna Kurdistanê bê dayîn, 
herwce ye ku berî her tiştî referandom 
bê kirin, û boçûnên xelkê di vê derheqê 
de bêne wergirtin, jiber ku ew mijara 
pêwendiya wê bi xwesteka hemû talcên 
Kurdistanê ve heye. Lewra bi baw- 
eriya min referandom ji bo vê armancê 


lcarekî demokratîk û erka li sermilên 
hikûmetê ye. 

Kovara Livîn: Xelk dibêjin ku 
Hikûmeta Herêma Kurdistanê 
nikare ku av û elektirîk û benzînê 
dabîn bike, gelo çawa dikare ku ser- 
bixweyiyê ragehîne? 

Mistefa Hicrî: Belê, eva yek ji 
nîgeraniyan e ku di pirsên pêşîn de 
min qala vê kir, ew xelkê ku daxwaza 
serxwebûnê dike, hewce ye ku amadeyî 
hebe ji bo nebûna benzîn û elektirîk û 
gellek tiştên din, jiber ku hem serxwe- 
bûn û hem jî hebûna hemû tiştî pêkve 
di niha de ser nagre. 

Şehîd Dr. Qasimlo kerem kiriye: 
"Nctcwcyck ku azadiyê bixwaze, divêt 
amade be ku nirxa wê jî bide...”. Ez 
hêvîdar im ku akinciyên Başûra Kurd- 
istanê bi vê amadeyiyê ve daxwaza 
serxwebûnê bikin. 

Kovara Livîn: Gellek alî, Kongireya 
Neteweyî di rewşa niha de, pêwîst û 
giring dihesibînin, wate dikare roleke 
mezin hebe di warê piştevaniya ji 
dewleta Kurdî, hekî wisa ye çima sax 
vê Kongireya Neteweyî nakin? 

Mistefa Hicrî: Heya dema ku riha 
xwemiznzanînê û hejmûnîxwazî di nav 
aliyên Kurdî de hebe, em nikarin çavni- 
hêrê pêkhatina kongireyeke neteweyî 
bin ku di xizmeta doza Kurdan di hemû 
beşên Kurdistanê de be. 

Kovara Livîn: Gelo şansê pêkve jiya- 
na di gel îraqê nemaye, lewra bas ji 
referandom û dewleta Kurdî tê kirin, 
yan jî DAÎŞ’ê ew basa aniye hole? 

Mistefa Hicrî: Şansê pêkvejiyana bi 


îraqê re eva heyamek e ku nemaye, 
hatina DAŞÎ bi vî awayî di qada siyasî 
ya îraqê de alîkar bûye ji bo vê şansê. 

Kovara Livîn: Ser ji nû îraqê bûy- 
erên ne çavnihêrkirî bi xwe ve dîtin, 
(êrîşên DAÎŞ) senaryoyên piştî wê çi 
ne? Armancên wê kîjan in? Kê wan 
lîstikên metirsîdar dilivlivîne? 

Mistefa Hicrî: Êrîşên DAÎŞ tiştên 
nû nînin di îarqê de, tenê eva nebe ku 
şaşiya di siyaseta hikûmeta Bexdayê 
de, bû sedema vê ku nerizayetiya xelkê 
îraqê bi Kurd, Sunî, û heya Şîe ve 
rojbirojê zêde kir, û kar giha vê cihê 
ku DAÎŞ ji van nerizayetiyan mifayê 
bistîne, û karî piştevaniya hinek aliyên 
Sunî, bo aliyê xwe rakêşe, û êrîşên 
xwe berfirehtir bike, her wek çawa ku 
Komara îslamiya îranê ji van şaşiyan 
bi qazanca xwe mifah wergirtiye, 
û deshilata xwe bi ser hemû aliyên 
deshilata Bexdayê de sepandiye, lê bi 
awayekî din. 

Kovara Livîn: Êrîşa li ser Mûsilê 
çend gef e bo ser Malikî û Hikûmeta 
îraqê, ew qas jî metirsî ye bo ser îran 
û bilûka pan Şîîzmê, ku wate îran û 
Mlaikî li hember de çi dikin, yan dibe 
çi bikin? 

Mistefa Hicrî: Êrîşên DAÎŞ û bihêz- 
bûna wê di îarqê de metirsî ye li ser 
hemû îraqê, lê siyaseta Malilcî ku doma 
siyasetên Komara îslamiya îranê ye, di 
herêm û li îraqê de jî, ji mêj ve ye ku 
bi têkşikanê re berbirû bûye, jiber ku 
ew siyaseta (ku ya Komara îslamiya 
îranê ye jî) çareseriya hemû astengiyan 
heya yên navxwe ya îranê jî, li serkut 
û pîlangêrî û nakokî û hejmûnîxwaziyê 
de dibîne, nek di dîtina rêçareyeke 
demokratîk û aştîxwazane de ku li ser 
bingeha dadperwerî û wekheviyê hatibe 
avakirin. 

Kêşeyên Felestîn, Lubnan, Sûriye, îraq 
û navxwe ya îranê mînaka zindî ya wê 
rastiyê ne ku niha li ber çavên me û 
cîhanê ye jî. 

Lewra ez li ser vê baweriyê me ku heya 
wê demê ku ew siyaset bê berçavgirtin, 
nabe em çavnihêrê aştî, aramî û teba- 
hiyê di herêmê de bin. 

Têbînî: 

1- Ev gotûbêja di Kovara Livîn, hejmara 
276’an de (10.08.2014’an, Herêma 
Kurdistanê), hatiye bilavkirin. 

2- Ev gotûbêj berî êrîşa dewleta Îslamî 
( DAÎŞ) bo ser Herêma Kurdistanê 
hatiye encamdan. 

Çend rojan berî niha TISHK TV derheq pirsên giring ên rojevê 
û bi taybetî li derheq çûna hêzên PDKÎ bo çeperên şer li dijî 

DAIŞ’ê û herwisa sedemên dagîrkirina Şingalê ji aliyê DAIŞ’ê ve 
hevpeyvînek di gel rêzdar Hesen Şerejî cihgirê sekreterê giştîyê 




PDKIpêk anî, ku me hewce zanî beşek ji vê hevpeyvînê di vê hej- 
mara Agirî de bilav bikin ku eva jêr beşek ji vê hevpeyvînê ye: 


"Dema em dibînin ku 
hêzeke çekdar bi îdeyên 
paşvemayî, û bi tundûtîji- 
yan êrîşî ser xelkê Herêma 
Kurdistanê, û xûşk û bi- 
rayên me dike, û rehmê bi 
keç û jin û pîran nake, xwa- 
zayî ye ku di rewşeke wisa 
de, partiyek ku xwe di eniya 
cîhanî ya li dijî terorîzmê de 
dibîne, amade be ku di vê 

Birêz Hesen Şerefî cihgirê sekreterê xebata lî dîjî terOrîzmê de 

giştîyêroKî beşdar be". 



P irs: Bo çi serbarê derbazbûna 
heyameke dûr û dirêj bi ser 
rabûna xelkê Sûriyê û bihêz- 
bûna rola DAÎŞ’ê di guherînkariyên 
vî welatî de, û serbarê vê ku di vê 
sala dawiyê de pêşkevtineke ber- 
çav di karê vê girûpê di Sûriyê de 
nedihate dîtin, lê her ku hêzên wê bi 
awayekî micid hatin nav guherînkar- 
iyên îraqê de, em şahid bûn ku 
beşeke berçav ji erdnîgariya îraqê 
kete jêr deshilata vê girûpê de? 

Bersiv: Ew yek vedigere ser cuda- 
hiya qada kiryarên terorîstî û karên ku 
DAÎŞ’ê di welatê Sûriyê û îraqê de 
encam dida. Em dibînin ku di Sûriyê 
de serbarê deshilata nawendî, û arteşa 
vê hikûmetê di şerê digel neyaran de 
hêzên din jî hene, ji wan El-nusre û 
DAÎŞ, Kurd û ...hwd. 

Serbarê vê ku ew di çarçoveya Sûriyê 
de ne, lê li hemberî dewleta nawendî 


de arteşa Azad yan Kurd yana El-nusre, 
yan DAÎŞ, hevbendî û yekîtiyeke wisa 
di navbera wan de tuneye. Serbarê vê 
renge her yek zêdetir ji vê ku di gel 
hikûmeta nawendî ya Beşar Esed şer 
dikin, li dijî hevdu jî şer dikin, û ew yek 
dibe sedema ku qada çalakiya DAÎŞ’ê 
li Sûriyê, bi sedema hejmara tevgerên ji 
bilî DAÎŞ’ê, hêdî here pêş. 

Lê qada çalakiyên terorîstî û kiryarên 
tevdanîkarane yên vê girûpê di îraqê 
de bi awayekî din bû. Em dibînin ku 
di herêmên Suniyan de eşîrên Sunî 
meseb yên herêma Mûsil û Tikrît û 
Diyale, di rastî de ji hikûmeta nawendî 
û dewleta Malikî nerazî bûn, serbarê vê 
Neqşbendî û paşmayiyên rejîma pêşîn 
ya Be’sê jî hene, û di rastî de herêma 
Misil û Tikrîtê em dikarin bêjin ku cihê 
rabûna partiya Be’sê bûne. 

Ku wisa bû tevî vê ku em dikarin bêjin 
renge wan dijberî û cudahî di gel DAÎŞ 


a berê di warê siyasî yan jî di warê pi- 
ratîk û kiryarên ku di herêmê de encam 
didin hebin, lê bi giştî hinek nêzîkatî û 
hevbendî jî bi hevdu re hene, ku dikarin 
li hemberî dewleta nawendî de kiryarên 
bi vî rengî encam bidin, ku di heyama 
yek yan du rojan de herêmeke berfireh 
bixin jêr kontrola xwe de. 

Di vî warî de hewce ye ku em qala 
pirseke din jî bikin ku ew jî ew e ku 
çima arteşa îraqê wisa paşekêşe kir, 
tevî vê ku yên min bas kirin jêre alîkar 
bûn, û renge jî li hemberî arteşa îraqê 
de hevalbend bûn, lê arteşa îraqê jî ji 
piştevaniya xelkê bê par bû. 

Arteşa îraqê di serdema Malikî de bi 
awayekî hatibû parzîngkirin ku w 

Lewra di vê herêmê de alîkariya xelkê 
heya qasekê hebû, û hevgirtina wan 
hêzan serbarê cudahiyên wan bûne 
sedema vê ku ev di Sûriyê de hêdî çûne 


pêş, lê di îraqê de bi awayekî berfireh û 
bi lez çûne pêş. 

Pirs: Piştî dagîrkirina Şingalê 
sedcma pêşkevtina bi lez ya destpêkî 
ya DAÎŞ’ê di nav xaka Kurdistana 
îraqê de, heya nêzîkî Hewlêrê û 
piştre jî sedemên vekişiyana wan çi 
bû? 

Bersiv: Ew pêşrewiyên DAÎŞ’ê di 
rojên destpêkê de, çavkanîgirtî ji du pir- 
san bû, yek eva ku Hikûmeta Herêma 
Kurdistanê yan xelkê Kurdistanê bi 
awayekî xafilgîr bûn, wate wan wisa 
hizir dikir ku DAÎŞ li dijî hêzên îraqê 
ye, û dixwazin ku Bexdayê dagîr bikin, 
lewra wisa hizir nedikirin ku ew bi vî 
awayî berfireh êrîşî ser herêmên li jêr 
deshilata Hikûmeta Herêma Kurdistanê 
de bikin. 

Lewra ne amadeyiyek di nav hêzên 
pêşmerge de dihate dîtin, serbarê vê 
yekê jî hêzên dewleta Îslamî di warê 
çek û teqemeniyan de gellek bi hêz bûn 
û ew çekên ku ji arteşa îraqê sitan- 
dibûn, li dijî hêzên pêşmerge bi kar 
anîn. Di demekê de ku kelûpelên ku 
diviya bo bergirî ji Herêma Kurdistanê 
di destên pêşmergan de ban, li hemberî 
çekên ku di destên DAÎŞ’ê de bûn 
gellek lawaz bûn. 

Lê piştî çend rojan ku hêza pêşmerge 
xwe bi awayekî nû organîze kir, û ew 
îmkanatên ku renge wê demê li pişt 
eniyên şer de bûn, ber bi xalên herî pêş 
ên çeperên şer hatin şandin, û piştre jî 
alîkariyên derekî û leşkerî giha destê 
pêşmergeyan, û me dît ku pêşmergeyan 
piştî çend rojan karîn ku di destpêkê 
de pêşkevtina DAÎŞ’ê asteng bikin, 
û nehêlin ku zêdetir bêne pêş, û di 
kêliya duyemîn de ew paşve vegeran- 
din, ew pirsa xafilgîriya wan, û pirsa 
cudahiya di nav çekên pêşmergeyan û 
DAÎŞ’ê de, li ser hev bûne sedem ku 
pêşkevtinên berçav ji bo DAÎŞ’ê çê bin. 

Pirs: PDKÎ di heman rojên destpêka 
êrîşên DAÎŞ’ê de bo ser Kurdis- 

tanê bi derkirina daxûyaniyekê tevî 
piştevaniya ji xelkê, û xelkê Herêma 
Kurdistanê ragehand ku hekî 
Herêma Kurdistanê û berpirsyarên 
têkildar ji me daxwaz bikin, em 
amade ne ku heya di çeperên şer de 
li dijî vê girûpê hêzên xwe jî bişînin û 
amadeyiyeke çalakane me hebe, û di 
rojên piştre ew kar encam dam, gelo 
armanca PDKÎ ji şandina hêzên xwe 
bo çeperên şer li dijî DAÎŞ’ê çi bûn? 

Bersiv: Yekem eva ye ku PDKI çend 
rojan pêştir cejna 69’emîn salvegera 
xwe bi rêve bir, di hemû vê heyamê 
de, berdewam bona cihgirkirina 
demokrasiyê û dabînkirina mafên 
neteweyî yên neteweya Kurd, û ji bo 
pêşvebirina dadperweriyê, û weldieviyê 
û nehêlana her cure zordariyê di nav 
civakê de xebat kiriye, li dijî teror û 
mirovrevandin û xirapkariyan bûye, û 
tu yek ji van şêweyan ne tenê nexistiye 
nava pirograma karên xwe de, belkû em 
dikarin bêjin ku şermezar jî kiriye, le- 
wra dema em dibînin ku hêzeke çekdar 
bi îdeyên paşvemayî, û bi tundûtîjiyan 
êrîşî ser xelkê Herêma Kurdistanê, û 
xûşk û birayên me dike, û rehmê bi 
keç û jin û pîran nake, xwazayî ye ku 
di rewşeke wisa de, partiyek ku xwe 
di eniya cîhanî ya li dijî terorîzmê de 
dibîne, amade be ku di vê xebata li dijî 
terorîzmê de beşdar be. 

Hûn dizanin ku PDKI bixwe goriyê ter- 
orîzmê ye, û eva bixwe sedema hevdil 
û yekdiliya di gel xûşk û birayên me 
yên Kurd di Kurdistana îraqê de ye. 

Ya duyem ev e ku renge 15 hezar kes 
ji Kurdên Kurdistana îranê bi sedemên 
siyasî li jêr çavdêrî û şopandinê de ne, 
û ji bo rizgarbûn ji destê şopandin, 
girtîgeh û îşkenceyê û îdamê yên ji 
aliyê rejîma îranê ve, hawara xwe bo 
kurdistana îraqê anîne. 

Lewra bixwazî yan nexwazî, rasterast 
yan ne rasterast ew 15 hezar kes, kêm û 
zêde qedera wan bi qedera xelkê Kurd- 
istana îraqê ve hatiye girêdan, lewra her 
amadebûnek di van çeperan de, û ber- 
girî ji Herêma kurdistanê bi awayê ras- 
terast yan ne rasterast berevanî ji wan 
15 hezar kesa ye ku ji Kurdistana îranê 
ber bi Kurdistana îraqê ve hatine, ku 
wisa bû li ser bingeha baweriya me bi 
demokrasiyê û xebata li dijî terorîzmê, 
û ji bo parastina canê wan û li kêleka 
wan jî, ji bo hevderdî û hevdengî û 
piştevaniya ji Herêma Kurdistanê, me 
daxûyaniyek derkir, ku hekî ji me dax- 
waz bikin emê herin şer. 

Çima me got ku hekî daxwazê ji me 
bikin, jiber ku di rewşeke bi vî awayî 
hestiyar de hekî her hêzek bi awayê 


xweser bê nav çeperên şer de, û zanyarî 
li ser bemamerêjî û rewşa qadên şer 
tunebe, renge zirarê bibîne, û weke 
destêwerdana di nav karûbarên navx- 
weyî ya beşek ji Kurdistanê bê zanîn, 
ku em li dijî wan şêwe destêwerdanan 
in, lê dema ku daxwaz ji me kirin her 
çawa ku me gotibû, emê li gorî şiyana 
xwe herin çeperên şer de. 

Di şevekê de Deftera Siyasî ya me bir- 
yar girt, û di heman şevê de me şiya ky 
fermandarên leşkerî û hejmareke hêzên 
xwe yên leşkerî organîze bikin û di rastî 
de, me Konseya Şer ava kir, û di heman 
şevê de heya sibehiyê me pêşmerge 
amade kirin, û demjimêr 6’ê sibehiya 
wê rojê me dît ku hêzên me amade û 
serhal û bi coş û bi şanazî ve ber bi 
çeperên şer bi rê ketin, û di wir de jî bi 
lez piştî cihgirbûna wan di nav çeperên 
destpêkî hinek serkevtin bi dest xistin, 
û du gund azad kirin, û çend tirombîlên 
DAÎŞ’ê şewitandin û hinek kesên wan 
jî ji nav birin û hinek kes jî destbiser ki- 
rin, û eva serkevtinek bû, piştre jî ji me 
daxwaz kirin ku em vegerin cihê xwe, 
û me jî her wisa ku daxwaz kiribûn, 
biryara vegeriyanê da hêzên xwe. 

Pirs: Li gorî gotina we ku 
pêşmergeyên PDKÎ di vî şerî de 
amadeyiyeke serkevtiyane hebûn, 
û bi baldana bi vê ku li gorî dax- 
waza Hikûmeta Herêma Kurdis- 
tanê we biryar dabû ku hêzên xwe 
bişînin çeperên şer, çima wisa bi lez 
berpirsyarên Herêma Kurdistanê 
daxwaz ji PDKÎ kirin ku hêzên xwe 
paşve vegerîne, û serbarê vê serkev- 
tinê, pêşiya berdewamiya hebûna 
pêşmergeyan di eniyên şer de gir- 
tin. Tê gotin sedem zexta Komara 
îslamiya îranê li ser Herêma Kurdis- 
tanê bûye. Lê çima dibe ku Komara 
îslamiya îranê daxwazeke bi vî rengî 
ji Hikûmeta Herêma Kurdistanê 
bike? 

Bersiv: Sedem ji bo me jî bi tewahî 
ne zelal e. Ew pirsa we me jî ji ber- 
pirsyarên pêwendîdar di Hikûmeta 
Herêma Kurdistanê de kirin, lê me tu 
bersivek wemegirt, lê her wekî ku we 
qala wê kir, eva ku renge ew li jêr zexta 
Komara Îslamî de bûne zêde ye, çima? 

Yekem eva ku serbarê vê ku PDKI 
partiyeke demokrat bûye û niha jî 
demokrat e, û ji bo demokrasiyê li 
dijî deshilatên paşvemayî weke Ko- 
mara îslamiya îranê şer dike, bixwe jî 
goriyê terorîzmê ye, û rêberên weke 
Dr. Qasimlo û Dr. Şerefkendî ji aliyê 
terorîstên Komara îslamiya îranê ve 
hatin şehîdkirin, û çend sed kes jî di 
herêmên cur bi cur ên cîhanê de û heya 
di Herêma Kurdistanê de jî ji aliyê 


terorîstên Komara îslamiya îranê ve 
hatine terorkirin. Serbarê vê jî rejîma 
îranê PDKI bi terorîstbûnê tometbar 
dike. 

Ji bo Komara îslamiya îranê gellek 
giran e ku hêzek ku weke terorîst bi nav 
kiriye, lê niha dibîne ku di derveyî xaka 
xwe de, li dijî terorîzmê şer dike, û 
heya kesên ku renge bawerî bi Komara 
îslamiya îranê hene, dibînin ku ne 
wisa ye, û di rastî de eva boxtaneke bê 
bingeh bûye. 

Ya duyemîn eva ye ku Komara îs- 
lamiya îranê berdewam ragehandiye ku 
PDKI partiyeke hiloşayî ye, û ew ji nav 
çûne, û tu şûnwarekji wan nemaye, 
di vê derheqê de bi salan toyê bedbînî 
û bê hêvîtiyê di nav dilê tewahiya 
xelkê û bi taybetî xelkê Kurdistanê de 
reşandiye. 

Lê dibîne ku ew hêz di şevekê de 
dikeve nav şereke giran de, û ew ama- 
deyiya heye ku di şevekê de hêzên xwe 
organîze bike, û bişîne çeperên şer de, 
û di çeperên herî pêş de cih bigre, û em 
dibînin ku ew gumana jinavçûna PDKÎ 
heya di nav yên ku bawermend in bi vê 
rejîmê jî eşkere dibe, û ew jî dibînin ku 
ne wisa ye. 

Ya sêyemîn ew e ku Komaar slamiya 
îranê dît dema ku hêzên pêşmerge yên 
PDKI di xalên herî pêş ên eniya şer de 
li dijî DAÎŞ’ê şer dikin, bi hezaran kesî 
ji ciwanên Kurd di Kurdistana îranê 
de, amadeyiya xwe nîşan dan, û em 
agehdar kirin ku hez dikin bi lez tevlî 
refên pêşmergeyên PDKÎ bibin, û di vî 
şerî de beşdar bin, ku ew yek jî ne bi 
dilê rejîma îranê bû. 

Lewra hekî Komara Îslamî di gel 
dewleta Îslamî li hev nakin, û her çawa 
ku îdia dike DAÎŞ’ê li dijî xwe dizane, 
di rastî de divêt ji vê kiryarê gellek jî 
kêfxweş be, lê bo Komara îslamiya 
îranê, ew xalên ku min bas kirin 
giringtir ji vê bûn ku bikare hebûna 
hêzeke siyasî ya Kurd li kurdistana 
îranê di eniyên şer de tab bike, her 
çawa ku min got em li ser daxwaza 
Hikûmeta Herêma Kurdistanê çûne şer, 
û dema ku daxwaz li me kirin ku em 
vegerin em jî vegeriyan, lê sedema wê 
bi awayekî diyarîkirî û zelal ji kanaleke 
cihê baweriyê bi me nehatiye gotin, 
renge tenê meslihet di vê de bûye. Lê 
niha bi her sedemekê ve be. 

Lê li gorî wan sedemên ku min bas ki- 
rin, û belge nîşan didin ku zext ji aliyê 
rejîma îranê ve bûye. 

Komkujiya kurdan di Iranê de 



Îdrîs Sitwet 


X elkê kurd bo bidestveanîna dax- 
wazên demokratîk ên xwe salên 
dûr dirêj û xebata sext û dijwar 
derbaz kirine, û jiyana xelkê kurd bi giştî 
tijî ye ji ewraz û nişîw, û kiryarên cergbir 
û bi taybet piştî bidestvegirtina deshilatê 
ji aliyê ji aliyê rejîma Komara îslamiya 
îranê ve, tundûtîjî û komkujî di kurdis- 
tanê de gihîşte astek bilind, û rêjîma taze 
bi desthilat gihiştî bi awayekî sîstematîk û 
armancdar komkujî li kurdistanê rêkxist, 
û bi taybet di vê navberê de azadîxwazên 
kurd ketne ber lehiya agirê çekên tepeserî 
û kuştinê yên rêjîma îranê. 

Her di destpêka bidestvegirtina deshilatê 
ji aliyê rejîma Komara îslamiya îranê ve, 
di yekem sala xwe de, komkujî di kurd- 
istanê de birêve bir, û her di destpêkê de 
dixwast dengê dijberên xwe di gevriyê de 
bifetisîne, û ji bo vî karî jî li destpêkê di 
kurdistanê de, dest pê kir û piştî heyame- 
ke kurt xelkê kurdistanê tûşî şerekî 
nexwastî kir, û piştre ku ji bo wan derket 
ku nikare di kurdistanê de dengê neyarên 
xwe kip bike, her di yekem sala deshilat- 
dariya xwe de hawara xwe bire ber 
tundûtîjî û komkujiya xelkê sivîl di bajar 
û gundên kurdistanê de, ku em dikarin 
amaje bi şerê xwînîn yê bajarê Sine, şerê 
Nexede, fitwaya xezaya Xomeynî li dijî 
gelê kurd di 28’ê gelawêja 1358(1979) de 
derkir, û komkujiya xelkê sivîl ên bajarê 
Kirmanşan, Pawe, 59 ciwanên Mehabadê, 
Bane û Urmiyê û bi hezaran cinayetên 
din bikin ku bi destê cinayetkarên xwe di 
kurdistanê de encam dane. 

Yek ji wan komkujiyên rêjîma komara 
Îslamî di kurdistanê de li ll’ê Xermanana 
1358’an (1979) li gundê Qarnê ruda, ku li 
pênc kîlometriya bajarê Nexedê hilketiye, 

û ser bi parêzgeha Unniyê ye. Rejîma 
Iranê di demjimêr l’ê nîvro bi êrîşeke 
hovane rijiyane nav gundê Qamê û bê re- 
hmane xelkê sivîl û bê tawan ên vî gundî 
bi jin û zarok û pîr û ciwanan ve dane ber 
gulleyan, û li ser hev 68 kes şehîd kirin, û 
heya rehm bi melayê gund jî nekirin. 

Melayê gund bi navê mela Mehmûd di 
demekê de ku kitêba Quranê di destan 
de bû, ber bi pêşwaziya wan ve çû û 
lahî li wan kirin, ku xelk bê tawan in, 
lê wan melayê gund kuştin, û serê wî jê 
kirin, û bi xwe re birin. Cinayeta rejîmê 
di vî gundî de bi awayekî bûye ku kêm 
kes dikarin di gel wan kesan ku di van 
gundan de mane, qise bikin û guhên 
xwe bidin wan, lê ji bêrehmî û cinayetên 
rejîma îranê matmayî nemînin. 

Serbarê vê hemû komkujiya ku li ser xe- 
lkê sivîl di Kurdistanê de bi rêve diçû, lê 
berdewam îdamên bi kom jî di girtîgehan 
de hebûn, ku bi bê dadgehîkirin bi rêve 
diçûn. 

Ew îdamên bi kom ku Komara Îslamî di 
Kurdistanê de encam dane, em dikarin 
qala kuştara bi kom ya girtiyên girtîgeha 
Dîzelabad ya Kirmaşanê li Havîna sala 


1979’an (28-29.05.1358)’an kuştara bi 
kom ya girtiyên Sine li dawiya Havîna 
sala 1979’an (04-07.06.1358) kuştara 
bi kom ya girtiyên bajarê Seqizê li 
Buhara 1979 (02.02.1358), û herwisa 
li meha Septambera 1979, û piştre jî li 
Zivistana 1980’an (09.11.1358) û kuştara 
Qamê li Havîna 1979’an (11.06.1358), 
kuştara gundê Qelatan li Buhara sala 
1980, (06.01.1359) kuştara bi kom ya 
gundê Bayîzaxa li Payîza sala 1981 
(18.08.1360), kuştara kedkarên kûreya 
kelpîçan ya Saroqamîşê li dawiya Havîna 
1981’an (23.06.1360) kuştara bi kom ya 
gundê Qeregol ya Mehabadê li Zivistana 
1983’an (06.11.1361) kuştarabi kom 
ya gundê Sewzî, û kuştara bi kom ya 
gundên Dîlançerx, Koyikan, Kehrîzeya 
Şikakan, Yonisliyan li Nexedê, kuştara 
bi kom ya gundên Dêmesûr, Ce’fer awa, 
Mercan awa li Mehabadê, ku li Zivistana 
Zivistana 1983’an (25.12.1361) hatin 
encamdan, û kuştara bi lcorn ya gundên 
Heleqoş, û Gêçê li Urmiyê ku li Buhara 
1982 (03.01.1361)’an de hatin encam- 
dan, kuştara bi kom ya gundên Çeqel 
Mistefa, Xelîfelyan, û Gorxane li Buhara 
1983(05.01.1362), kuştara bi kom ya 
gundên Cibraîlawa û Gundewêlle li 
23.06.1362 (1983), kuştara bi kom ya 


59 ciwanên Mehabadê li Buhara 1984 
(12.03.1363), û çendîn komkujiyên din 
bikin, bi awayekî ku ji salên 1358- 1362 
(1979-1983) zêdetir ji 14 êrîş bona kom- 
kujiyan di Kurdistanê de hatin encam- 
dayîn. 

Komkujiya herî zêde ya girtiyan di salên 
1981(1360), 1982(1361), 1983(1362), 
1984(1363), û 1988(1367)’an de hatiye 
encamdayîn, ku di sala 1988’an (1367) 
de, Komara îslamiya îranê komkujî li 
gellek girtîgehên îranê de encam dan, û bi 
hezaran girtî di tewahiya girtîgehên îranê 
de hatin îdamkirin. Li gorî seijimêriyan 
di sala 1979-1991’an de 832 kes di Kurd- 
istanê de hatine şehîdkirin. 

Vê rêjîmê her di destpêka deshilatdariya 
xwe de pêpkên xwe li ser bingeha kuştarê 
ava kir, û her di destpêkê de bi kuştara 
xelkê Kurd bi awayê bi kom, û paktawa 
regezî û jînosayd û asîmîlasyonê tirs û 
xof xiste nav dilê xelkê de, û bi hezaran 
kes ji xelkê bê tawan ê Kurdistanê şehîd 
kir û bi awayekî ji awayan heya niha jî 
îdam di nav reşçalên rejîmê de dom heye, 
û her di dewrana serkomariya Rûhanî û di 
heyama sala borî de, 687 kes di îranê de 
hatine îdamkirin. 

Rojhilata Navîn û kultura pêkvejiyanê 



Arif Vêlzî 


R ojhilata Navîn yek ji wan 

herêmên cîhanê ye ku xwediyê 
dîrokeke dûr û dirêj û kevn ya 
şaristaniyetê ye, û bi dirêjahiya dîrokê 
bi dehan împeratoriyên mezin û biçûk 
têde hatine avakirin. Panahiya Rojhilata 
Navîn hertim himbêza wê ji bo ol û 
meseb û zimanên curbicur ên herêmê 
vekirî bûye, û çanda tebahî û pêkve- 
jiyanê ji aliyê akinciyên vê herêmê 
ve hatiye berçavgirtin, û her tim li ser 
bingeha rêza du alî û parastina buhayên 
mirovî û ayînî çerxa jiyanê di vê herêm 
de ziviriye û riya xwe pêvî ye. 


Eva di demekê de ye ku her di demên 


kevn de hinek ji deshilatdarên vê 
herêmê bi mifahwergirtina ji hêz û 
hejmoniya xwe bi ser xelkê de, û yan jî 
bi mifahwergirtina j i ferq û cudahiyên 
regezî û olî deshilata xwe sepandine, û 
astengiyên zaf xistine ser riya kultura 
pêkvejiyana gelan û ayînên curbicur ên 
herêmê. 

Xaka Kurdistanê jî bi hemû beşên xwe 
ve serbarê vê ku di herêmeke çend 
netewe û çend kultur û çend meseb 
û olên rengareng pêk hatiye, di nav 
xwe de jî xwediyê çendîn kêmaniyên 
neteweyî, zimanî û olî ye. 

Lê hebûna şaristaniyet û çanda pêkveji- 
yanê û kultura rêzgirtina di nav Kurd de 
tu carî nebûye sedema vê ku kêmaniyên 
neteweyî ji bîr bike, û her wek bira û 
hemwelatî reftarê bi wan re neke. 

Ji aliyekî din ve bi sedema zalbûna 
hesta neteweyî û mijarên pêwendîdar 
bi netewe û nîştiman, gelê Kurd zêdetir 
giringiyê dide bi pêşkevtina di warê 
bidestvehatina mafên neteweyî, heya 
pirsên olî û mesebî, û her ew yek jî 
bûye sedem ku gelê me, bi Şîe û Sunî 
û Kakeyî û Îzidî û Kiristiyanî û Turke- 
man û ...hwd ji bo parastin û serxistina 


kultura pêkvejiyanê, yekdeng û xwedî 
helwest bin. 

Lê mixabin her di destpêkê de û bi 
taybetî piştî şerê Çaldiran ku di sala 
1514’an de dest pê kir, û di encam de 
xaka Kurdistanê bi ser du împeratori- 
yên Osmanî û Sefewî de hate parveki- 
rin, nîştimana Kurdan bû qada rikeberi- 
ya împerator û dewletan û her lewra jî 
her carê bi hêcetekê û ji bo sepandina 
deshilat û pêkana annancên xwe ku 
heman berdewambûna li ser dagîrkirina 
xaka Kurdistanê û birina neft û kange- 
hên jêr erdî yên vê xakê, lcu serwet 
û samana xelk û akinciyên wê ye, bi 
çandina tovê duberekî û şerê mesebî 
hewla kêmrengkirina çanda pêkvajiyan 
û yektir qebûlkirinê di kurdistanê de 
dane. 

Niha jî ku Komara îslamiya îranê 
xwediyê karnameyeke reş û pirr i karên 
têkderane û terorîstî ye, bi sedema 
hilkevta erdnîgarî û deshilata siyasî û 
aborî ya xwe serbarê vê ku di navxwe 
ya welat de bi tewahî li dijî pirensîpên 
azadî û mafên mirov û mefên gelan e, 
û neteweyên jêrdest bi şêweyên herî 
hovane diçewsîne, bi hêza mirovî û çek 
û alîkariya madî ku bi dahata xelkê he- 


jar û lêqewimî yên îranê tê dabînkirin, 
damezrêner û palpiştê bi dehan girûpên 
terorîstî ên weke Hizbullah û Hemas 
û Elqaîde ye, û bi dirêjahiya hatina ser 
kar ya xwe ku eva 35’emîn sala temenê 
xwe derbaz dike, aramî û pêkvejiyan ji 
bo xelkê Rojhilata Navîn kiriye hêviyek 
ku renge carna weke xewnekê bête 
berçavan. 

Siyaseta sîstematîk û pirr ji hezîne ya 
Komara Îslamî bi armanca têkdana 
rewşa herêmê û geşepêdana deshilata 
desthilata olî ya xwe ku li ser du tew- 
erên teror û destêwerdan di navxwe ya 
karûbarên welatên din de dizivire, bûye 
sedema vê ku bi dehan sal nearamî û 
şer û kuştar û awareyî dest bi ser herêm 
û bi taybetî welatên weke Lubnan, Ye- 
men, Felestîn, Sûriye û îraqê de kêşaye. 
Bi berçavgirtina van xalên baskirî me 
dît ku li kêleka destêwerdanên Ko- 
mara îslamiya îranê di nav welatan 
de û hevandin û perwerdekirina girûp 
û taqmên terorîstî, û yên binajoxwaz 
weke Dewleta Îslamî ya îraq û Şam 
naskirî bi DAÎŞ jî serî hilda û gumana 
vê lê tê kirin ku Komara îlamiya îranê 
xwediyê rola taybet bi xwe be ji bo 
nifûza di nav vê girûpê de û bikaranîna 
wan ji bo kar û niyetên taybetî ku dix- 
waze di herêmê de cîbicî bike. 

Dewleta Îslamî li îraq û Şam di 
pêngava xwe ya nû de, ji bo têkdana 
demografiyaya siyasî û ayînî û zimanî 
di herêma Rojhiata Navîn de bi êrîşên 
berdewam ên xwe bi hezaran kes ji 
peyrewên ayînên cur bi cur li Sûriye û 
îraqê de bi giştî û gelê Kurd û bi taybetî 
Kurdên Îzedî bi cinayetên hovane yên 
xwe komkuj û aware kir û bi vî rengî 
kenî li ser lêvên xelkê Kurd revand. 

Bi vî halî jî em hêvîdar in ku her 
wek çawa siyaseta rast û dirust ya 
Hikûmetai kurdistana Başûr û berx- 
wedan û cangorîtiya hêza pêşmerge û 
welatên Rojavayî û Amerîka û bi giştî 
û civaka navneteweyî bo piştevanî ji 
Kurd li hemberî êrîşên DAÎŞ anî ser 
xet, di pêşerojeke nêzîk de bi siyaseta 
dirust ya Kurdên Kurdistana rojhilat 
û opozisyona seranserî ya wî welatî 
û opozisyona pêşkevtinxwaz ya îro 
zendên xwe li hemberî hemû taqm û 
girûp û heya deewltên terorîst ên weke 
Komara aîslamî li herêmê de hildin û bi 
avakirina sîstemên demokratîk ku têde 
gelên bindest bi mafên xwe şad bin, û 
nûjenkirina kultura pêkvejiyanê wan ji 
nav bibin, û bo her tim wan bavêjin nav 
kirsdanka dîrokê de. 

Stêrkên Hêviyê 


Agirî 


Husên Şokrî naskirî bi Mam Husên kurê Ibrahîm, nêzîk 
bi 70 salî berî niha li gundê Xolamalîya ser bi bajarê 
Bokanê, di malbateke navincî de hatiye dinê. 



H: Arif Vêlzî 

R êzdar Mam Husên nasiyariya 
xwe bi PDKÎ re bi vî awayî 
tîne ziman: “Bi sedema vê ku 
her di destpêka zarokatiya xwe de ez 
sêvî mam, ez çûm û li gundê Zawekêw 
ya ser bi bajarê Mehabadê, li cem axa 
min dest bi karkirinê kir. 

Wê demê Îsmaîl Şerîfzade û Sulêman û 
Ebdullah Moînî û Mîneşem û çend kes- 
ên din, ku wê demê wek “çete” hatibûn 
nasîn, pêşmergeyên PDKÎ bûn, û weke 
tîma kadrên Gewirkê, ku ji Gewirkê 
heya Bokanê di destên wan de bû, hatin 
bo deverê, û di gundê Zawekêw dax- 
waza nan û av li axayê gund kirin. 

Silêman Moînî berpirsê tîmê bû. Axa 
gote min û min jî serê mîhekê jêre 
birî, û xwarineke zaf min jêre bire nav 
daristan li kêleka gund. 

Li wir bo yekemîn car, min çeka 
Kelaşînkofê di destê Silêman Moînî 
de dît, û wî got ku were wêneyekê pê 


bigre. Piştî girtina wêneyê, kartek da 
min û gote min ku eva karta hizbê ye. 
Piştî xwarinê Silêman Moînî got ku tu 
here û xelkê gund agehdar bike, da ku 
em ji wan re biaxivin. 

Ez jî geriyam û min xelk agehdar 
kir, lê dema ku kadrên PDKI ji aliyê 
daristanan ve ber bi gund hatin, yek 
mêr jî di nav gund de nema, û her hemû 
jî reviyan, jiber ku digotin evane çete 
ne û wê me bikujin. 

Eva destpêka nasiyariya min ya bi 
PDKI re bû, û min bi vî rengî PDKÎ nas 
kir. 

Navbirî tevlîbûna xwe bi PDKI re bi 
vî awayî bas dike: “Her vê roja ku min 
wêne bi kilaşînkofa Silêma ve girt, bi 
bê vê ku ez bixwe bizanim, karta hizbî 
da min, û ji vê rojê şûnde ez bi awayekî 
fermî bûme endamê hizbê. Temenê min 
tenê 15 sal bû ku ez bûme endam û 
heya niha jî ez di nav refên PDKI de li 
ser xebata xwe berdewam im”. 

Mam Husên di serdema rejîma Paşatiyê 


û serdema deshilata Komara îslamiya 
îranê de, du caran bi tawana hizbîbûnê 
hatiye girtin, û bi vî rengî bas ji girtina 
xwe dike: “Yekemîn car piştî du salan 
karkirina di gel kak Silêman û hevalên 
wî, piştî vê ku di şerekî ne beramber 
de, kak Mîneşem û hevalên wî hatin 
şehîdkirin, yekji hevalên Mîneşem, 
ku berpirsyarê parastina belgeyên vê 
girûpê bû, xwe radestî hêzên jandarmê 
kir, û piştre ez bi belgeyan ve hatim 
girtin, û serbarê haşakirineke zaf hate 
selimandin ku ez endamê hizbê me, û 
kareke zaf weke tedarokat û komkirina 
alîkariya malî bo hizbê min kiriye, û 
her bi vê tawanê du caran hukmê bi- 
darvekirinê bo min hate birrîn, lê jiber 
ku temenê min jêr 18 saliyê bû, ew 
hukma bi rêve nediçû. 

Piştre kurê Mihemedriza Şah yê bi navê 
Riza Pehlewî ji dayîk bû, û ez jî bi vê 
boneyê ve li ber biryara lêborînê ketim, 
ku wê demê cejn û xweşî li hemû gund 
û bajarekî de hate ragehandin. 

Carek din jî di serdema deshilatdariya 


Komara îslamiya îranê de, sergord 
Ebasîji Mehabadê ve, gazî min kir 
û daxwaz ji min kir ku ez nameyeke 
wî ji bo serwan Efşîn bibim bo bajarê 
Bokanê. 

Di navbera riya Mehabad û Bokanê bi 
demançeya hizbê û nameya sergord 
Ebasî ve ez hatim girtin, ku wê demê jî 
renge ez bihatibam îdamkirin, lê pas- 
dareke payebilind ku pêştir di herêma 
me de karê çerçîtiyê dikir, û min xizme- 
teke zaf pê kiribû, alîkariya min kir û ez 
rizgar kirin”. 

Birêz Mam Husên bîranîna xweş ya 
serdema pêşmergatiya xwe bi vî rengî 
bas dike: “ Cejna 25’ê Gelawêjê bû ku 
hêza Komîte şaristana Rebet û Hêza 
Zimzîran di herêmê de bûn, biryar hate 
dan ku cejna 25’ê Gelawêjê di nav 
daristanên wê herêmê de bigrin, û xelkê 
heft gundên derdorê jî bo vê cejnê me 
gazî kirin. 

Li bereberê bidawîhatina cejnê de bû 
ku topxaneya Komara îslamiya îranê 
hat, û bi tundî em topbaran kirin. 
Pêşmerge ber bi çiyayan ve çûn, û xelk 
jî li jêr topbaranê de man, di wê demê 
de me biryara êrîşê da, û me êrîşî ser 
topxaneyê kir, û me paşekêşe bi wan 
kir, û me nehêla ku zirar li xelkê gund 
bikeve. 

Têkilya cejna 25’ê Gelawêjê û êrîş û 
topbarana Komara Îslamî û berbirûbûn 
û serkevtina me rojeke xweş bû ku tu 
car ji bîr nakim”. 

Ew derheq jiyana xwe ya hevpar jî 
wiha dibêje: “Min 15 salan berî niha di 
gel Amîn Qadir ku ya gundê Pişderê ye, 
jiyana hevpar pêk anî”. 

Hêvî û xwaziya Mam Husên serkevtina 
PDKI û vegeriyana wî ya serbilindane 
bo Kurdistanê ye, û bi vê peyamê 
dawiyê bi hevpeyvîna xwe tîne: “Ez 
ku nizîk bi 50 sal e di nav refên PDKI 
de me, silavan bo hemû tekên xelkê 
Kurdistanê dişînim, û ji wan daxwazê 
dikim ku agehdarê malbatên serbilind 
ên şehîdan û girtiyên siyasî bin, û her 
tim weke berê, piştevanê PDKI bin”. 

Bi boneya roja cîhanîya nehêlana koletiyê 



Hîwa Mîrzayî 


B i boneya pesendkirina kon- 
vansiyona pêşgirîji qaçaxa 
mirovan, û kolekirin û bi xu- 
lametîwergirtina mirovan, 23 ’ê Tebaxê 
weke roja cîhanî ya nehêştina koletiyê 
hatiye diyarîkirin, û armanca sereke ya 
diyarîkirina vê rojê jî, pêşgirî ji cureyên 
îroyîn ên koletiyê weke: Qaçaxa miro- 
van, mifahwergirtina xirap ya cinsî, 
karê bi zorî yê zarokan, pêkanîna jiyana 
hevpar ya bi zorî, û çekdarkirina bi 
zorî ya zarokan bona beşdariya di şer û 
pevçûnan de ye. 

Dîroka koletiyê vedigere bo hezaran 
salî berî niha, û bi watayeke din kole- 
darî û koletî hatiye girêdan bi dîroka 
hebûna mirovan li ser topa erdê, û 
hertim di şaristaniyetan de, qatek he- 
bûye ku di warê maf de, di nav civakê 
de tu mafek tunebûye, û beşek ji serwet 
û samana wan bi sedemên curbicur ên 
wek êrîşa bo ser herêmeke din, û bi dîl- 
girtina wan, û revandin û pêgeha nizim 
ya civakî, dest bi ser de dihate girtin, û 
xwediyên wan bi her awayekî ku hez 
kiriban, reftar bi wan re dikirin, û her 
demekê hez kiriban, ew difirotin. 

Herçend bi berçav îrorojê tiştek bi navê 
koledariyê nemaye, û tişteke cihê hez- 
kirina civaka medenî nine, lê di rastî de, 
niha jî di gel de be, hewla kolekirinê ji 
aliyê deshilatên dîktator ve heye, bi vê 
manayê ku hewla vê tê dayîn ku xelkê 
civakê wisa hîn bikin, ku bi awayê 
xwerist û hinek caran jî bi mifahwer- 
girtina ji zext û givaşê, xelkê stûxwarê 
xwe bikin, û çawa hez bikin wisa bi 
wan re reftarê bikin, û wan bikin goriyê 
berjewendiyên xwe. 

Mînaka herî berçav ya wê jî hikûmeta 
Komara îslamiya îranê ye ku di heyama 



temenê deshilatdariya xwe de, berde- 
wam û bi awayê sîstematîk, û ji riya 
perwerde û hînkirin û ragehandinên 
giştî, û hêzên tepeserkar ên xwe ve, 
hewla vê yekê daye ku xelkê wî welatî 
bike stûxwarê bê gotin yê kêmaniyeke 
axûnd, û sîstemeke paşvemayî ya li gorî 
sedsalên navîn. 

Komara îslamiya îranê weke hikûme- 
teke dîktator û paşvemayî li ser bingeha 
bîrkirina wilayeta feqîh kar dike, û xelk 
di vî welatî de xwediyê tu pêgehekê 
nine, û tenê divêt stûxwarê deshilatdari- 
yê û li serveyî hemiyan wilayeta feqîh 
di vê sîstemê de be. Pênaseya rasteqîne 
ya xelkê di vî welatî de, dibe koleyên 
deshilatdaran, û tenê di bone û rêpîvîn 
û bi nav hilbijartinên rejîmê de, rejîm 
avriyekê li xelkê xwe dide, û piştre 
dîsan bi lênihêrîna hakimên îranê, 
xellc dibin lcole, û ew jî dibin bi heman 
xwediyên hertimî yên wan, û her çawan 
ku wan pê xweş be, bi bê berçavgirtina 
bîrûrayên herêmî û cîhanî, ew kesên 
ku hewla rizgarbûna ji vê rewşê didin, 
dêxne nav girtîgehê de, û cezayên cur- 
bicur ên weke îşkence û îdamê ji wan 
re diyarî dikin, û cama jî bi wergirtina 
nasnameyê ji wan, ew ji hemû wan 
mafên ku di nav civakê de hebûne, têne 
bê parkirin. 

Di cîhanê de jî, girûpên binajoxwaz ên 


weke Bokoheram û DAÎŞ, û Komara 
Îslamî û Hizbullah hewl didin ku mirov 
û mirovahiyê vegerînin bo sedsalên 
navîn, û bi revandina jinan û firotina 
wan di vê sedsalê de, ku bi sedsala 
nêzîkbûna kultur û geşeya teknolojiyê 
hatiye nasîn, carek din mirovan veg- 
erînin bo sedsalên tarî ên jiyanê, û bi 
navê dîn, koledarî û kolekirina tak û 
civakê ber bi pêşve bibin. 

Bankîmon sekreterê giştî yê neteweyên 
yekbûyî di daxûyaniyekê de bi boneya 
roja nehêştina koletiyê dibêje ku gellek 
giring e ku em bona bidawîanîna koleti- 
ya modern hewleke micid bidin, jiber 
ku ew pirsa her tim texên hejar û wan 
girûpên ku ji civakê hatine dûrxistin, 
weke penaber û jin û kêmaniyên etnîkî 
ên eşîretî ên xwecihî, dixe jêr bandora 
xwe de. 

Berpirsê Konseya giştî ya NY jî her bi 
vê boneyê ve di peyamekê de ragehand 
ku ew roja vê yekê tîne bîra mirov, ku 
her wek pêşîneya dîrokî ya koletiyê, 
formên curbicur ên îroyîn yên wê jî 
binpêkirina eşkere ya mafên mirovan 
in, û piraniya kesên ku di destên wê de 
dinalînin, di rastî de texên xisarhilgir ên 
civakê ne. 

Bazerganiya sêksîjî, formeke dina ya 
koletiyê ye, û piştî bazerganiya çek û 
madeyên hişber yek ji bazerganiyên 


Di cîhanê de jî, girûpên 
binajoxwaz ên weke Bo- 

y\ 

koheram û DAIŞ hewl 
didin ku mirov û miro- 
vahiyê vegerînin bo sed- 
salên navîn, û bi revan- 
dina jinan û firotina wan 
di vê sedsalê de, carek 
din mirovan vegerînin bo 
sedsalên tarî ên jiyanê. 

pirr bi sûd e di cîhanê de. 

Hokarên bingehîn ên koletiyê di 
sedsala niha de, vedigerin ser he- 
jarî û newekheviyên herêman, û 
destpêrenegihîştina beşeke zaf ji xelkê 
cîhanê bi xwendewarî û bijîveke hejî, 
û xizmetguzariyên tendirust, û her 
vê yekê wisa kiriye ku li gorî amarên 
rêkxirawa cîhanî ya kar (ILO) niha 21 
milyon jin û mêr û zarokên pêketiyê 
cureyên cuda yên koletiyê di cîhanê 
de hene, û ji bo nehêlan û binbirkirina 
koletiyê hewce ye ku hemû welatên 
cîhanê hewleke micidtir bidin, û rêz 
ji kerameta mirovan bigrin, û bibin 
berbest li ser riya wan girûp û dewl- 
etên ku bi her navekê û li jêr navê her 
îdeolojiyekê, bûne asteng li ser riya 
azadî û jiyaneke xweş. 

Çand 


Dîwana Feqiyê Teyran bi Kurdî û 
Tirkî hate çapkirin 


D îwana helbestan a helbest- 
vanê navdar ê kurd Feqiyê 
Teyran bi Kurdî û Tirkî ji 
aliyê Wezareta Kultur û Tûrîzmê ya 
Tirkiyeyê ve hate çapkirin. 

Li gorî agahiyên ku ji Wezareta Kultur 
û Tûrîzmê ya Tirkiyeyê hatiye, dîwana 
helbestan a Feqiyê Teyranê bi Kurdî 
û Tirkî hatiye çapkirin, û Tîrmeha îsal 
karê çapkirinê bidawî bûye. 

Li gorî agahiyan, dîwan mîna du 
pirtûkan hatiye çapkirin, ku di pirtûka 
yekem de Kurdî û Tirkî û di ya din de 
jî nusxeyên orjînal ên dîwanê hatiye 
çapkirin û dê di demek kurt de bikeve 
bazarê. 

Serokomarê Tirkiyeyê Erdoxan beriya 
niha li bajarê Wanê gotibû, Dîwana 
Feqiyê Teyran û Mem û Zîna Ehmedê 
Xanî dane çapkirin. 

Parlamentera Wanê ya AK Partiyê 
Gulşen Orhan ji Rûdawê re got, me 
dîwana Feqiyê Teyran di çarçoveya 10 
berhemên kurdî de çap kiriye. 



dora dîwana Baba Tahirê Uryan e. Ez hêvîdar im em bikarin hemûyan bidin çapki- 
rin. Bi hêviya xwedê emê hinek berhemên kilasîk ên Kurdî ji Kurdan û Tirkan re 
bihêlin.” 


Gulşen Orhan da zanîn ku wê bixwe 
ji Erdoxan re pêşniyar kiriye ku ew 10 
berhemên Kurdî bên çapkirin û wiha 
got: 


Feqiyê Teyran sala 1590’an li devera Miksê ya Wanê hatiye dinê. Navê wî yê rastî 
Mihemed e, berhema wî ya herî navdar Hespê Reş e. 

Ev berhema Feqiyê Teyran sala 1965’an li Moskoyê bi Kurdî û Rûsî hate çapkirin. 


“Mem û Zîna Ehmedê Xanî û Dîwana şêxê Senan n Qi seya Bersiyayê jî du berhemên wî yên navdar in. 
Melayê Cizîrî hat çapkirin, vê carê jî 


Ciwan Haco li ser Şingalê 
klîpek çêkir 

H unermendê kurd Ciwan Haco, klîpek li ser kurdên Êzidî yên ji 
Şingalê koçber bûne çêkir. 

Bi hezaran kurdên Ezidî piştî êrîşên rêxistina Dewleta Îslamî li îraq û Şamê 
(DAIŞ) ji Şingalê koçber bûbûn. 

Ciwan Haco jî helbesata helbestvanê kurd Ehmed Husynî ya bi navê “Şingal” di 
klîpekê de xwend. 

Di klîpê de rewşa kurdên Ezidî ya bi êş û jan, hatiye vehûnandin 



Agirî 


Gotinên 

Navdaran 



Ji şîretên ku têne kirin, tenê bi aqil jê 
deskewtî dibin. 

Syrus 

Carinan ez şîretên pir baş li xwe dikim, 
lê ez qet li wan guhdarî nakim. 

Lady Montagu 

Şîreta herî baş tenê tu dikarî li xwe bikî. 

Cicero 

Tirsa mirinê ji mirinê bitirstir e. 

Schiller 

Mirinek bi şeref, ji jiyaneke bêşeref 
çêtir e. 

Tacitus 

Mirin tiştekî kevin e, lê bi herkesî nû 
dixuye. 

Turgenyev 

Berî ku em bi rastî bimirin, em hezar 
carî dimirin. 

WE.Henley 








Zimanê Kurdî 


06 - 09-2014 


iri 





U NÎTEYA 

Xwendingeh û 
Jîngeha Min 




Tiştonek 



A: Mahir Berwarî 


- Çume şikefteka tijî pêlav, êka wesa 
nebû bikime pê xo. 

Simên bizina 

- Rezê bê ber. 

- Dê bi hir hir, bav bi zirr zirr, kero bê 
qantir. 

Hêstir 


- Hêlîna leglegî, ne li berojî, ne li 
nizarî, hetav sipêdê 

didetê, ne êvarî. 

- Derxûnê qunê, malê girarê. 

- Distarokê bi kevlî ve. 

Distarokê, li nizarokê. 

Dûngê pezê sipî/Dûv 


- Gur e, mirov dikare bigire. 

Wênê gur/gurg 


- Çar çeqin çeqîn diken, du belbelîn 
diken, hizar û yek 

baweşîn diken. 

Dewar (hesp, mahîn, ker) 

- Li berojî ji tirsa dimirin, li nizarî ji 
birsa 

dimirin. 

- Hevrist e, tat e rist e, xoş fêhris e. 

Hirç 



Têdîtin: Amadekar destkariya 
devoka metelokan nekiriye 

Xwendevanên hêja! 

Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 






































/V 



♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


E - Mail: Agiri2003@gmail.com Hejmar (237) 



Rêyên metirsîdar bona çûyîna 

xwendingehê 

T - wendingeh na- 

nexweş jî nikarin rêgir bin 

wendeke perwerdeyî 

li ser rêya xwendina wan 

^ ^_û pêgehandina 

zarokên ku xwaziyarê xwen- 

nifşên pêşerojê ye, lewra 

din û pêşkevtinê ne. 

hewce ye ku li cihên herî baş 

Lê hinek ji xwendekarên 

bêne avakirin û rêyên herî 

welatên Hind, Miyanmar û 

hêsan û nêzîk û bê metirsî ji 

Viyêtnamê, bona fêrbûna 

wan re bên çêkirin. 

zanistê, qomarê bi jiyana xwe 

Herçend riyên metirsîdar û 

dikin û rêyên herî metirsîdar 


dipîvin. 


Temate xwediyê taybetmendi- 
yên herî baş e bo mêran 

L êkolînek Berîtanî 
bi beşdariya her sê 
zanîngehên Oksford 
û Kembrîc û Birîstl’ê, ev yek 
eşkere kir ku, xwarina hewce 
ya tematê ji aliyê mêran ve, 
dibe sedema vê ku egera 
tûşbûna bi penceşêra Piro- 
statê kêm bike. 

Di vê lêkolînê de nêzîk bi 14 
hezar mêr ketin bin çavedêri- 
yê de, ku 1800 ke ji wan 
xwediyê nesaxiya penceşêra 
Pirostatê bûn. 

Lêkolînê derxist ku hekî di 
heftiyekê de 10 caran temate 
tevî xwarinên rojê, were 
xwarin, egera tûşbûna bi 
nesaxiya penceşêrê bi qasê 
% 18 wê were kêmkirin. 



Şeş melayên Birîtaniyayî fet- 
wayekê li dijî DAIŞ’ê derdixin 

FA7WA ÛN THI SÛ*CALLEI> "ISUMÎC STATI” 
(FORMERLY "ISLAMIC STATE IH IRAQ & SYRIA") 

jsç tO tcrdo# (fcf ^fWf 0 rvf (JfîfinÇÎ iw Wyi W>f JPfîlfnpff Mvhntv.nw^ 

- îö f«f "1 thf Vtddl* Eart jrJ their impMt oa »me pcop’t in svê dî nnimî 

- sdwiiri bjrsed in the UK. Mtfd hke lo ihuc th c FdkMinE dirihuftwm n the föfm of i f jLwû 




eş mela û zanayên 
ola Îslamî li Brîtani- 
yayê fetwayekê li 
dijî DAIŞ’ê derdixin, û wê 
rêxistinê wek “zindîq” bi nav 


dikin. 

Herwiha komkujiya Şîe û 
Xirîstiyanan û Kurdên Êzîdîjî 
bi kiryarên li dijî binemayên 
îslamê didin zanîn. 


Ew mela û zanayên olî, di 
peyama xwe de radigehînin: 
“Li gor şerîeta îslamê çûna 
welatiyên Birîtaniyayî bo şer li 
Sûriyê, heram û guneh e.” 
































